kardosdrur/scandi-wiki huggingface dataset:
Jørn Neergaard Larsen

Jørn Neergaard Larsen (født 11. februar 1949 i Nørre Vedby, Nørre Alslev) er en dansk jurist, der var beskæftigelsesminister i Regeringen Lars Løkke Rasmussen II fra 28. juni 2015.

Larsen, der er uddannet cand.jur., var fra 1982 til 1996 administrerende direktør for Danmarks Jurist- og Økonomforbund, Juristernes- og Økonomernes Pensionskasse og desuden næstformand for KTO 1981-1996. Fra 1996-2015 var han administrerende direktør for Dansk Arbejdsgiverforening.

Ved siden af posten som administrerende direktør for DA var Jørn Neergaard Larsen næstformand i PFA Pension’s bestyrelse og medlem af ATP’s bestyrelse og forretningsudvalg. I europæisk sammenhæng har Jørn Neergaard Larsen siden 1996 repræsenteret dansk erhvervsliv i den europæiske arbejdsgiver- og industriorganisation UNICE/BusinessEurope.

Jørn Neergaard Larsen har tidligere været medlem af Det Økonomiske Råd og dommer i Arbejdsretten. Han har desuden været medlem af blandt andet VK-regeringens Vækstforum, Innovationsrådet under Mandag Morgen og Kvalitetsgruppen i forbindelse med VK-regeringens kvalitetsreformarbejde.

Jørn Neergaard Larsen var i 2015, ifølge bogen Magteliten, nr. 28 på listen over de mest magtfulde personer i Danmark som direktør i Dansk Arbejdsgiverforening.

Efter Folketingsvalget 2015 blev han udnævnt som ny beskæftigelsesminister i Regeringen Lars Løkke Rasmussen II.

I 2017 blev han valgt til formand for Metroselskabet I/S' bestyrelse og er i 2021 blevet genudpeget som bestyrelsesformand. I 2017 indtrådte han i Venstres Økonomiudvalg. Han blev i 2021 udpeget til intern revisor i Venstre og indtrådte dermed i Venstres Hovedbestyrelse. I perioden 2018-2021 var han formand for Øresundsmetro Executive. I 2018 blev han udpeget som ghettorepræsentant for regeringen, og i 2020 blev han udpeget af regeringen som formand for Kommission om tilbagetrækning og nedslidning. Kommissionen afgav i maj 2022 sin betænkning, med titlen  Fremtidssikring af et stærkt pensionssystem.

Referencer

Kilde 
 Jørn Neergaard Larsen i Den Store Danske Encyklopædi

Jurister fra Danmark
Erhvervsfolk fra Danmark
Personer i Kraks Blå Bog
Danskere i 1900-tallet
Danskere i 2000-tallet
Regeringen Lars Løkke Rasmussen II
Fødevaremærker

Et fødevaremærke er et mærke, som sidder på de forskellige fødevarer, der kan købes. Dette mærke kan indikere, om varen er økologisk og mange andre ting. Se f.eks. Ø-mærket.

Symboler
Macarena Aguilar

Macarena Aguilar (født 12. marts 1985) er en tidligere spansk håndboldspiller. Hun nåede at spille 13 år for det det spanske landshold. Hun har tidligere har spillet for Randers HK, Györi Audi ETO KC, Rostov-Don og SD Itxako.

Karriere

Klubkarriere 
Hun startede med at spille for en spansk klub Balonmano Sagunto, hvor hun spillede i otte år. Med Sagunto vandt hun mange mesterskaber som det spanske mesterskab, spansk liga cup, Queen's Cup () og det spanke super cup. I 2009 hun flyttede til Estella i Spanien og spillede for SD Itxako. Hun spiller nuværende i Thüringer HC som hun flyttede til i 2016.

Landshold 
Aguilar var med ved flere mesterskaber med det spanske landshold. Ved EM 2008 var hun med til at vinde sølv, og ved VM 2011 var hun med til at vinde bronze.

Hun var med Spanien ved OL 2012 i London, hvor holdet i semifinalen tabte til , men efterfølgende sikrede sig bronzen med sejr over , mens Makedonien fik sølv efter finalenederlag til .

Det blev til endnu en EM-sølvmedalje i 2014, mens holdet ved OL 2016 i Rio de Janeiro blev nummer seks.

Referencer

Eksterne henvisninger 

Håndboldspillere fra Spanien
Håndboldspillere fra Randers HK
Håndboldspillere fra Rostov-Don
Håndboldspillere fra Győri Audi ETO KC
Håndboldspillere fra Thüringer HC
Håndboldspillere fra Siófok KC
Deltagere for Spanien ved sommer-OL 2012
Deltagere for Spanien ved sommer-OL 2016
Olympiske bronzemedaljevindere fra Spanien
Siraba Dembélé Pavlović

Siraba Dembélé Pavlović (født 28. juni 1986) er en fransk håndboldspiller som spiller for rumænske CSM București og Frankrigs kvindehåndboldlandshold. Hun har tidligere optrådt for ŽRK Vardar, Randers HK, Toulon Saint-Cyr Var Handball.

Priser 
 All-Star Holdet som bedste venstre fløj ved Champions League 2015-16.

Referencer

Eksterne henvisninger 
 
 

Håndboldspillere fra Frankrig
Håndboldspillere fra Randers HK
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Deltagere for Frankrig ved sommer-OL 2016
A-bus (Aarhus)

A-busser er et grundlæggende net af bybusser i Aarhus bestående af seks linjer, 1A-6A, der blev etableret ved en total omlægning af bybusnettet i Aarhus 8. august 2011. A-busserne er underlagt trafikselskabet Midttrafik, der også står for et antal supplerende Bybuslinjer.

Som ved A-busserne der etableredes i København fra 2002 og fremefter er der tale om linjer med hyppig drift, her med 7-10 minutters interval i dagtimerne og 15 minutters interval i aftentimerne. Til gengæld stopper de aarhusianske A-busser kun ved visse stoppesteder, hvor de københavnske ligesom de almindelige bybusser begge steder stopper alle steder undervejs.

Oprindeligt var det meningen, at A-busserne skulle kendes på, at højre hjørne foran og venstre hjørne bagpå var røde ligesom i hovedstaden. I praksis kunne man dog ikke holde styr på det, og systemet blev derfor opgivet i 2014. Efterfølgende benyttedes busser med og uden røde hjørner i flæng på både A-buslinjer og andre linjer, indtil brugen af røde hjørner helt ophørte i 2015.

Linjenet

Se også 
 Busruter i Aarhus (-2011)

Eksterne henvisninger 
  af Poul Gunder Nielsen. Udvidet udgave af artikel bragt i BYtrafik 5/2011.
 Midttrafik

Noter 

Busser
Transport i Aarhus
Kaiping

Kaiping (kinesisk: 开平区; pinyin: Kāipíng Qū) er et bydistrikt i bypræfekturet Tangshan i provinsen Hebei i Kina. Det har et areal på 232,42 kvadratkilometer og tæller 263.000 indbyggere (2002).

Eksterne henvisninger 
 Lokalregeringens hjemmesider  

Hebei
Bypræfekturer
AGF sæson 2012-13

Sæsonen 2012-13 var den anden sæson for AGF i Superligaen efter nedrykningen i sæsonen 2009-10 og den 20. sæson i Superligaen. AGF sluttede på en 7. plads. Det lykkedes ikke i sæsonen at vinde et trofæ, hvilket betyder at AGF er uden trofæer siden sæsonen 1995-95, hvor holdet vandt landspokalturneringen.

AGF tabte til 1. division holdet Lyngby Boldklub i DBU Pokalen 2012-13 i 3. runde, ligesom holdet blev slået ud af Europa League i anden kvalifikationsrunde, da holdet tabte samlet 5-2 til FC Dila Gori fra Georgien. AGFs placeringer i Superligaen og pokalturneringen betyder, at holdet ikke er kvalificeret til europæisk fodbold i sæsonen 2013-14.

Spillerne

Transfers

ind

Ud

Trup

Kampe

Superligaen – foråret 2013

Superligaen – efteråret 2012

Pokalturneringen

Europa League

Kilder 

AGF sæsoner
Superligaen sæson 2012-13
Jens Elmegård Rasmussen

Jens Elmegård Rasmussen (15. marts 1944 – 15. maj 2013) var en dansk sprogforsker og lektor i indoeuropæisk samt leder for Roots of Europe forskningscenteret ved Københavns Universitet fra dets oprettelse i 2008 til sin død. Han var ekspert inden for det ur-indoeuropæiske sprog og de indoeuropæiske sprog i almindelighed, især morfofonologi, men han udgav også artikler om eskimo-aleutiske sprog og lingvistisk diakroni. Han støttede de indo-uralske og euroasiatiske hypoteser.

Elmegård Rasmussen var chefredaktør for det internationale videnskabelige tidsskrift Tocharian and Indo-European Studies (TIES) og chefredaktør for bogserien Copenhagen Studies in Indo-European. Han var gift med den danske indoeuropæist Birgit Anette Olsen.

Han er begravet på Sundby Kirkegård.

Udvalgte udgivelser 
 1989, Studien zur Morphophonemik der Indogermanischen Grundsprache. Innsbruck: Innsbrucker Beiträge zur Sprachwissenschaft.
 1999, Selected Papers on Indo-European Linguistics. Copenhagen: Museum Tusculanum Press.

Kildehenvisninger 

Lingvister fra Danmark
Ansatte ved Københavns Universitet
Indologer
Danskere i 1900-tallet
Filologer fra Danmark
Boxholm

Boxholm är en by der er administrationsby i Boxholms kommun, Östergötlands län i Sverige.

Byen er en gammel industriby beliggende ved Svartån og Södra stambanan.

Boxholms bruk blev grundlagt i 1754, og omdannedes til aktieselskab i 1872. Sidan begyndelsen af 1980'erne er selskabets virksomheder (bl.a. stålværk, savværk, mejeri og landbrug) opdelt i flere forskellige virksomheder. I Boxholm er der et museum om stedets virksomheder.

Byer i Östergötlands län
Ray Manzarek

Raymond Daniel Manczarek, Jr. (født 12. februar 1939 i Chicago, USA, død 20. maj 2013 i Rosenheim, Tyskland) var en amerikansk musiker, sanger, producer, filminstruktør og forfatter, bedst kendt som medstifter og keyboardspiller i den amerikanske rockgruppe The Doors. Han var desuden medstifter af grupperne Nitro City (1977-1978) og Manzarek-Krieger fra 2001 og frem til sin død. Manzarek døde den 20. maj 2013 efter længere tids kræftsygdom.

Eksterne henvisninger 

 The Doors-medlem er død, eb.dk (21.maj 2013)
 
 

Sangere fra USA
Rockmusikere fra USA
The Doors
Personer fra Chicago
Superligaen 2013-14

Superligaen 2013-14 var den 24. sæson af den danske superliga siden oprettelsen. Den styres af Superligaen A/S og DBU, og indledtes fredag d. 19. juli 2013 og afsluttes søndag d. 18. maj 2014. Oprykkerne var FC Vestsjælland og Viborg FF.

AaB vandt mesterskabet, som de sikrede sig i næstsidste spillerunde med en uafgjort kamp mod FC Vestsjælland, samtidig med at de nærmeste konkurrenter fra FC Midtjylland tabte til F.C. København.

Deltagere

Nedrykkede hold 
Hold der rykkede ned sæsonen forinden.
 AC Horsens
 Silkeborg IF

Personale og sponsorer

Trænerudskiftninger

Stilling

Resultater 
I denne tabel er hjemmeholdet skrevet i kolonnen til venstre.

<small>Opdateret:  - www.superliga.dk

Referencer 

Fodboldsæson 2013-14
2013-14
Greatest Hits (Aerosmith-album)

Greatest Hits er et opsamlingsalbum fra Aerosmith udsendt i 1980. Albummet markerer afslutningen på et hektisk og succesfyldt årti, hvor Aerosmith op gennem 1970'erne havde været et af de bedst sælgende rockbands. Albummet er et af bandets bedst sælgende og afspejlede den popularitet, gruppen oplevede på den amerikanske musikscene op gennem 1970'erne. Albummets cover er karakteristik ved at være fuldstændig rødt.

Aerosmith-album
Album fra 1980
Holing Sø

Holing Sø er en kunstig 10 hektar stor sø nord for Herning. Vanddybden er på op til seks meter. Den var færdiggravet i 2015 og anlæggelsesprisen var på ca. 80 millioner kroner. I projektet indgik etableringen af et ro- og kajakstadion, der skal følge de gældende, internationale retningslinjer. 

Derudover bliver der langs bredden udstykket i alt 40 byggegrunde, ligesom der bliver mulighed for sportsfiskeri og andre rekreative muligheder.
Den endelige udformning af søen blev valgt ud fra fire forskellige muligheder, der alle varierede i overfladeareal og anlægspris.
Holing Sø ligger i forlængelse af den allerede etablerede Fuglsang Sø, som blev til ved etableringen af Herningmotorvejen og Messemotorvejen.

Eksterne kilder og henvisninger

 

Søer i Herning Kommune
Kunstige søer
Etableret i 2015
Lara González Ortega

Lara González Ortega (født 1992) er en spansk håndboldspiller, der spiller for Paris 92 . Hun har tidligere spillet for danske Team Esbjerg, ESBF Besançon, Metz Handball og Siófok KC. Hun deltog ved Junior verdensmesterskabet i 2012 i Tjekkiet.

Referencer

Eksterne henvisninger 

Håndboldspillere fra Spanien
Håndboldspillere fra Siófok KC
Håndboldspillere fra ESBF Besançon
Håndboldspillere fra Team Esbjerg
Deltagere for Spanien ved sommer-OL 2016
Deltagere for Spanien ved sommer-OL 2020
Håndboldspillere ved sommer-OL 2016
Håndboldspillere ved sommer-OL 2020
Compensatio lucri cum damno

Compensatio lucri cum damno er et begreb, der bliver brugt inden for obligationsretten - hovedsageligt positiv opfyldelsesinteresse. Derudover handler begrebet om erstatningens omfang inden for kontrakt. Begrebet er ét af mange på dette område.

Har skadelidte også haft en fordel af kontraktforholdet, skal fordelen efter omstændighederne fratrækkes i erstatningsopgørelsen. Tre grundlæggende betingelser for, at compensatio lucri cum damno kan komme på tale:
 Fordel og tab skal være forårsaget af samme begivenhed
 Forårsagelsen skal være adækvat, påregnelig.
 Der skal være en vis nærmere forbindelse mellem fordel og tab, komputabilitet.
Opfyldelse af disse betingelser er en nødvendig, men ikke tilstrækkelig forudsætning for at fradrage en fordel i erstatningen.

Videre læsning 
 Bernhard Gomard: Obligationsret 2. del, 4. udgave (2011), Jurist- og Økonomforbundets Forlag, s. 240

Reference 

Jura
Retsvidenskab
Juridiske begreber
Obligationsret
Cricketklubben Soranerne

Cricketklubben Soranerne blev stiftet som en Cricketklub for tidligere elever på Sorø Akademi. 
Klubben er nu åben for alle, og medlem af Dansk Cricket Forbund.

Klubbens hjemmebane er på Gentofte Stadion, der fra 2012 er blevet opgraderet med en ny pitch på banen, og to nye trænings pitche.

I 2013 blev et nyt klubhus, der ligger i tilknytning til banen og træningsfaciliteter, taget i brug.

Klubben har to hold, der spiller henholdsvis i 2. og 3. division Øst.

I 2012 opnåede 2. divisionsholdet at komme i finalen.

Eksterne henvisninger
 Cricketklubben Soranerne

Cricketklubber i Danmark
Sorø
Gentofte
Egon Knudsen

Egon Knudsen  var en dansk fodboldtræner. 

Han var den første træner i Brøndby IF, som han trænede fra 1964 til 1967.

Referencer 

Fodboldtrænere fra Brøndby IF
Fodboldtrænere fra Danmark
Dorte Passer

Dorte Passer (7. august 1951) er en dansk skuespiller og reklamefotograf, datter af skuespillerne Dirch Passer og Sigrid Horne-Rasmussen.

Omkring 1985 flyttede Dorte Passer sammen med sin mand, John, til England. Dette var kort efter hendes mors død, hvilket var en medvirkende årsag til, at hun tog fra Danmark, og sagde sit job på Nationalmuseet op.

Hun valgte at rejse til England, da hun i sin barndom flere gange var rejst dertil med sin far.

Filmografi 
 Pigen og millionæren - 1965
 Der var engang - 1966

Referencer

Eksterne henvisninger 
 

Skuespillere fra Danmark
Trempel

Trempel er en kort bjælke, der forbinder to udvekslingsbjælker.

Trempel anvendes dels til væg-, dels til tagkonstruktioner. Der er tale om en støttestolpe (en lav stolpevæg) opført oven på den almindelige ydermur mellem øverste bjælkelag og det egentlige tagværk (spær) for at skaffe ekstra rumplads. Denne tagkonstruktion kaldes et trempeltag. I reglen forstærkes denne konstruktion ved anbringelse af skråbånd mellem spærene og bjælkeenderne og ved forbindelse af skråbåndene og spærene ved hjælp af
tænger.

Se også 
 Trempelhøjde

Litteratur 
 Lisbet Balslev Jørgensen: "Enfamiliehuset" (Hakon Lund (red.): Danmarks arkitektur, 2. udgave, København 1985; ; s. 204)

Eksterne henvisninger 
 Altomhus.dk 

Tage
Kian Hansen

Kian H. Hansen (født 3. marts 1989) er en dansk fodboldspiller, der spiller i FC Nordsjælland. Han begyndte seniorkarrieren i Esbjerg fB, hvorfra han i januar 2014 blev solgt til FC Nantes, der det første halve år af kontraktens løbetid lod ham udleje til Esbjerg. I sommeren 2015 skiftede han til de danske mestre fra FC Midtjylland, hvor han spillede i fire sæsoner inden skiftet  til Nordsjælland i sommeren 2019. Kian Hansen er central forsvarsspiller.

Karriere

Esbjerg fB 
Som 18 årig indgik Hansen i sommeren 2007 sin første kontrakt med Esbjerg fB, hvor han havde spillet, siden han var drengespiller i Grindsted. Han debuterede for Esbjerg fB i efteråret 2008 mod Vejle BK, hvor han efter 83 minutter afløste Jesper Jørgensen.

Efter et par sæsoner i Esbjergs førsteholdstrup blev Hansen efterhånden en fast del af holdet, og i april 2013 fik han forlænget sin kontrakt med klubben frem til sommeren 2016. På dette tidspunkt havde han spillet 91 kampe for Esbjerg fB i alle turneringer.

FC Nantes 
I slutningen af januar 2014 købte franske FC Nantes Hansen i Esbjerg, og parterne underskrev en kontrakt gældende til sommeren 2018. Det første halve år fortsatte spilleren i Esbjerg på en lejekontrakt.

FC Midtjylland 
Efter halvanden sæson som Nantes-spiller vendte Kian Hansen i sommeren 2015 tilbage til Danmark, hvor mestrene fra FC Midtjylland gav ham en fireårig kontrakt. Han etablerede sig snart som fast spiller i det midtjyske forsvar og opnåede i alt 161 kampe i klubben. I januar 2019 forlængede parterne kontrakten, så den løb til udgangen af 2021.

FC Nordsjælland 
På den baggrund kom offentliggørelsen afspillerens skifte til FC Nordsjælland blot et halvt år senere som en overraskelse, men ifølge Hansen selv beroede dette på familiemæssige forhold.

Landshold 
Den 21. maj 2013 blev Hansen for første gang indkaldt til det danske landshold, da landstræner Morten Olsen udtog ham som erstatning for Kris Stadsgaard til kampe mod  og .

Han fik sin landskampsdebut 18. november 2014 i en venskabskamp mod .

Referencer

Eksterne henvisninger 
 
 Kian Hansen, all-time Superstats.dk
 Kian Hansen Profil hos Esbjerg fB.

Fodboldspillere fra Danmark
Fodboldspillere fra Esbjerg fB
Fodboldspillere fra FC Nantes
Fodboldspillere fra FC Midtjylland
Fodboldspillere fra FC Nordsjælland
Sommen

Sommen er en sø i det svenske län Östergötland, med et areal på 132 km². Søen er op til 60 meter på det dybeste, og ligger på grænsen mellem Östergötland og Småland, omkring 40 km øst for Vättern. Den har en cirka 449 km lang kystlinje og den største by ved søen er Tranås der ligger mod vest.

Sommen har klart vand og en sigt på 9-11 meter, hvilket gør den til en af de klareste søer i Sverige. Der er omkring 350 øer i i søen.

Dampskibet D/S Boxholm II trafikerer Sommen.

Eksterne kilder og henvisninger 

 Informasjon 

Östergötland
Søer i Sverige
Peter Laird

Peter Laird (født 27. januar 1954) er en amerikansk serietegner. Han og Kevin Eastman skabet Teenage Mutant Ninja Turtles i 1984.

Eksterne henvisninger 

 

Tegneserietegnere fra USA
Kevin Eastman

Kevin Eastman, født 30 maj 1962, er en amerikansk serietegner. Han og Peter Laird skabte Teenage Mutant Ninja Turtles i 1984.

Eksterne henvisninger 

Tegneserietegnere fra USA
Ann-Louise Hanson

Ann-Louise Hanson (født 4. april 1944 i Kristianstad) er en svensk slagersanger. Hun er den kvindelige sanger, der har haft flest sange på Svensktoppen, i alt 42.

Udvalgte hits 
 "Vita rosor från Athen" (1962)
 "Vita sommarmoln" (1962)
 "Paradiso" (1962)
 "Jag hade en gång en båt" (1967, med Cornelis Vreeswijk)
 "Min greve av Luxemburg" (1968)
 "Arrivederci Frans" (1968)
 "Min luftballong" (1968)
 "Svenska flicka" (1969)
 "Vad än sker" (1972)
 "Låt inta din skugga falla här" (1978)

Noter

Eksterne henvisninger 

 

Sangere fra Sverige
Popsangere
Popmusikere fra Sverige
Countrymusikere
Personer fra Kristianstad
Towa Carson

Birgit Rose-Marie Anlert (født 31. marts 1936 i Eskilstuna, født Carlsson) bedre kendt som Towa Carson er en svensk schlagersanger.

Biografi 
Som 18-årig vandt hun Bildjournalens amatørkonkurrence. Hun blev opdaget af orkesterlederen Seymour Österwall, som fik hende til Nalen, Stockholm og gav hende kunsternavnet Towa (efter det kælenavn hendes far gav hende) Carson (den amerikanske version af Carlsson).

Privat 
Hun er gift med Bengt Anlert, som sammen med sin tvillingebror Björn spillede fodbold i Allsvenskan for AIK og som hun har barn sammen med. Hun er p.t. bosat i den lille by Kullersta udenfor Eskilstuna.

Kilder

Ekstern henvisning 
 Interview i Helsingborgs dagblad 30. marts 2006
 

Sangere fra Sverige
Deltagere i Melodifestivalen
Personer fra Eskilstuna
Osvald Käpp

Osvald Käpp (17. februar 1905 i Tallinn – 22. december 1995 i Snohomish, Washington i USA) var en estisk bryder, der vandt en guldmedalje i fristilbrydning ved sommer-OL 1928 i Amsterdam.

Käpp lærte at bryde i sportsklubben Kalev Tallinn. Allerede om 19-årig stillede han op for Estland ved sommer-OL 1924 i Paris, hvor han opnåede en ottendeplads. Fra det tidspunkt begyndte han en meget succesfuld international karriere. Højdepunktet var at blive olympisk mester ved sommer-OL 1928 i Amsterdam. I 1929 udvandrede Käpp til USA, men deltog dog ved sommer-OL 1932 i Los Angeles en sidste gang for sit fædreland Estland.

Eksterne henvisninger 

 

Brydere fra Estland
Olympiske mestre fra Estland
Medaljevindere ved sommer-OL 1928
Svartån (Östergötland)

Svartån er en å dere løber i det nordlige Småland og den vestlige del af Östergötland. Dens kilder ligger nær Ormaryd, ca 10 km øst for Nässjö. Den løber først gennem Aneby, hvor den danner vandfaldet Stalpet. Efter at have passeret Gripenberg og Tranås løber Svartån ud i søen Sommen. Derefter fortsætter den mod nord gennem Boxholm, Strålsnäs, Mjölby og forbi Sya, hvorefter den løber ud på Østgötasletten. Udmundingen i søen Roxen ved Nybro er en kendt fuglelokalitet og området er naturreservat. Roxen afvandes til Motala ström. Svartån er 165 km lang og den har et afvandingsområde på 3.410 km², hvilket gør Svartån til Motala ströms største biflod. Svartåns største biflod er Lillån, som munder ud i Svartån ved Ledberg cirka 10 km før Svartåns udmunding i Roxen.

Svartån i Östergötland er det største vandløb med navnet Svartån i Sverige. Nummer to og tre i rangordning er Svartån (Närke) og Svartån (Västmanland).

Eksterne kilder og henvisninger

 Vattenråd för Svartån, Vattenråd Motala ström sydvästra 

Vandløb i Sverige
Småland
Östergötland
Svartån

Svartån kan henvise til flere vandløb i Sverige og Finland:
 Svartån, Östergötland
 Svartån, Västmanland
 Svartån, Halland
 Svartån, Närke
 Svartån

Vandløb i Sverige
Biot–Savarts lov

Biot–Savarts lov er inden for elektromagnetismen en sætning, som beskriver magnetfeltet, der opstår ved en infinitesimal, dvs. uendelig lille, længde af en ledning eller andet strømbærende. Hvis B er magnetfeltet, q er ladningen, s er en længde i retning af strømmen, r er afstanden til ladningen, I er strømstyrken i lederen og d markerer noget infinitesimalt, har man:

Loven er praktisk, da den kan bruges til at beregne magnetfeltet fra en hel ledning i forskellig udformning.

Loven er navngivet efter de franske fysikere Jean-Baptiste Biot og Félix Savart.

Udledning 
Sætningen udledes ud fra den eksperimentelt fundne lov for magnetfeltet ved en ladning i bevægelse:

,

Hvis ladningen er infinitesimal får man:

Imidlertid gælder det, at , og at , hvor s er en længde, ladningen rejser, og t er tiden. Man får altså:

Dermed fås Biot–Savarts lov.

Se også 
 André-Marie Ampère
 James Clerk Maxwell
 H.C. Ørsted
 Pierre-Simon Laplace

Fodnoter

Eksterne henvisninger 
 

Elektromagnetisme
Magnetisme
Port Charlotte

Port Charlotte er navnet på en røget single malt whisky som laves på Bruichladdich Destillery på den skotske ø Islay, hvor den fremstilles. Port Charlotte whiskyer er kendt for deres kraftige røgsmag, der kendetegner Islay-whiskyer generelt. Derudover har Port Charlotte en meget karakteristisk smag. Port Charlotte blev oprettet i forbindelse med Jim McEvans (Master Distiller) tiltræden i Bruichladdich, som typisk er kendt for en søde, behagelige og afrundede whiskyer. Han oprettede dette distilleri, som er meget forskelligt fra Bruichladdich, da Port Charlotte aftapninger indeholder meget røg. Jim McEvan stiftede også  Octomore, som er verdens mest røgede whisky. Octomore 5.1 når hele 169 ppm. Det tætteste på det er Ardbeg Supernova First Editions på 100 ppm.

Aftapninger 
Blandt de officielle aftapninger af Port Charlotte kan nævnes:
 Port Charlotte An Turas Mor 46%
 Port Charlotte The Peat Project 46% 
 Port Charlotte PC5 63,5% 
 Port Charlotte PC6 63%
 Port Charlotte PC7 61%
 Port Charlotte PC8 60,5% 
 Port Charlotte PC9 59,1%
 Port Charlotte PC10 59,8%
 Port Charlotte The Ten Year Old 46%

Eksterne henvisninger 

Whisky fra Skotland
Etableret i 1829
Islay
Nattevagten

Nattevagten kan henvise til flere emner:

 Nattevagt - en natarbejder
 Nattevagt (dokumentarfilm) - dansk udviklingsbistandsfilm fra 2012 af Lea Hjort Mathiesen og Carl Olsson
 Nattevagten (maleri) - Rembrandts maleri fra 1640-42
 Nattevagten (film) - Ole Bornedals film fra 1994
 Nattevagten (radioprogram) - Et radioprogram på Radio24syv

Se også
 Før Nattevagten - en dokumentarfilm fra 1994 om Ole Bornedals film
 Nightwatch - amerikansk gyserfilm fra 1998 af Ole Bornedal - remake af hans dansk film